# European Hit Radio

### Straipsnis iš Vikipedijos, laisvosios enciklopedijos.

Logotipas

European Hit Radio – komercinė Lietuvos radijo stotis, transliuojanti įvairią naują muziką UAB „Laisvoji banga“ priklausančiu siuntimo tinklu. Patikimo programos priėmimo zona – 50 procentų Lietuvos Respublikos teritorijos, programa pasiekia 80 procentų Lietuvos gyventojų.

## [taisyti] Istorija

2002 metais radijo stotis LABA'S FM nustojo gyvavusi ir jos dažniais pradėjo groti Lietuvos, Latvijos ir Estijos bendras radijo projektas – radijo stotis „Super FM“. Laidų tuo metu nebuvo. Visą parą grojo muzika be sustojimo. Kadangi klausytojų ratas sparčiai plėtėsi, radijas nustojo groti rusiškus kūrinius, kurie eteryje užėmė vos 0,1%, nebeliko ir kas valandinių žinių, padaugėjo reklamų, kadangi klausomumas visą laiką kylo aukštyn, laikui bėgant atsirado ir laidos. Pradėjo veikti stipresni siųstuvai, todėl patikimo priėmimo zona labai išsiplėtė. Super FM formatas buvo Europos hitų radijas. 2003 metų rudenį radijas nusprendė pakeisti pavadinimą į „European Hit Radio“, kuris ir reiškia Europos hitų radijas.

Susiformavo pastovus programų tinklelis, kuris yra ir dabar – UK TOP 40, Deutschland TOP 40, Eurochart, European Top Dance Traxx, European R&B TOP 40, European Album TOP 40, Populiariausių Europos Hitų Lietuvoje TOP 40, kurį kaip ir Klausytojų TOP 5 / TOP 10 renka patys klausytojai, Alternative Nation, Amor, bendradarbiaujant su populiariausiais muzikinias kanalais Europoje VIVA bei MTV sudarytos laidos, kurių metu skamba praėjusią savaitę dažniausiai rodomi klipai, Live Concerts (Tikro garso koncertai), Party Service, Eurotopas, Europos topų naujienos, Hitų remiksai bei kitos.

2003 metais balandžio 24 dieną UAB „Laisvoji Banga“ nusprendė savo radijo stotį tuo pačiu pavadinimu „Laisvoji Banga“ performuoti į prieš maždaug pusmetį buvusią SUPER FM, tačiau pakeičiant jos formatą. Taip 99.7 FM tik Vilniaus mieste ir apylinkėse atsirado nauja radijo stotis Super FM, kurios formatas – senesni, iki 10 metų senumo buvę Europos hitai. Laidų radijuje nėra – tik klasikinių Europos hitų non-stop. Tai, kad formatas buvo pasirinktas teisingai, įrodo faktas, kad “Super FM” reitingai po stoties pavadinimo pakeitimo ir formato pertvarkymo kiekvieną mėnesį stabiliai kyla. Šiuo metu “Super FM” pasiekia net 20% jaunų žmonių Vilniaus mieste. Tai reiškia, kad nuo 2003 balandžio mėnesio stoties klausomumas padidėjo net 6 kartus!

Dabar European Hit Radio jaunimo (12-39 metų žmonių grupėje) tarpe yra ketvirta-penkta pagal populiarumą radijo stotis Lietuvoje. Atsižvelgiant, kad EHR groja ne visoje Lietuvoje, tai yra labai aukštas klausomumas. EHR pagrindinis variklis – nauji Europos šalių hitai. Radijo eteryje grojamos visos dainos, kurios yra Europos topuose. Jei dainos nėra topuose, tai dažniausiai jos ir neišgirsite EHR eteryje.

European Hit Radio eteryje per parą grojama nemažai vokiškų kūrinių, kurie yra Vokietijos, Austrijos, Šveicarijos bei kai kurių kitų šalių topuose. EHR bangomis galima išgirsti įvairių muzikos stilių dainų.

European Hit Radio – perkamiausių Europoje dainų radijas, pasiekiantis net 5 mln. klausytojų Baltijos šalyse.

## [taisyti] Grojama muzika

Populiariausi ir naujausi Europos singlai, albumai, televizijų VIVA ir MTV hitų laidos, Europos topai, lyriškų Europos hitų programos, gyvai atliekami koncertai, o taip pat Pop, Rock, Metal, Hip-Hop, Rave, Rap, Trance, Techno, R&B, Dance stilių hitai.

- Nuo 2004 metų lapkričio 21 dienos nutrauktos European Hit Radio transliacijos Estijoje.
- Nuo 2006 metų vasario 11 d. radijo stotis pradėjo techninį pertvarkymą. Dėl to daugelis laidų negalėjo būti kokybiškai ruošiamos. Kai kurios laidos buvo laikinai panaikintos. Klasikinių Europos hitų „European Hit Radio“ nebegrojo.
- Nuo 2007 m. „European Hit Radio“ pradėjo dviejų dance/techno/house muzikos stilių projektų „Plug And Play“ bei „Nocturnal“ transliavimą. Penktadieniais – 18 val. „Metropolitan Mix“ su garsiu Prancūzijos DJ Isaac Washington, o šeštadieniais – 19 val. „Nocturnal“ su garsiu Didžiosios Britanijos DJ Matt Darey.

Kita dukterinė radijo stotis – „SUPER FM“. Radijo stotis „SUPER FM“ transliuojama Vilniuje ir Vilniaus apskrityje 99,7 FM dažniu. Super FM – klasikiniai Europos hitai!

## [taisyti] Dažniai

VILNIUS – 104,7 FM
KAUNAS – 104,5 FM
KLAIPĖDA – 104,1 FM
ŠIAULIAI – 104,3 FM
PANEVĖŽYS – 104,8 FM
MARIJAMPOLĖ – 103,9 FM
PALANGA – 94,4 FM

## [taisyti] Nuorodos

- European Hit Radio oficialus tinklalapis
- Super FM oficialus tinklalapis
- European Hit Radio fanclub
- Super FM fanclub

Rodomas puslapis "http://lt.wikipedia.org../../../e/u/r/European_Hit_Radio_26d5.html"

Kategorija: Lietuvos radijo stotys

##### Views

- Straipsnis
- Aptarimas
- Dabartinė versija

##### Paieška